**LATVIJAS REPUBLIKAS MINISTRU KABINETS**

2020. gada Noteikumi Nr.

Rīgā (prot. Nr. . §)

Grozījumi Ministru kabineta 2003. gada 29. aprīļa noteikumos Nr. 239 “Finanšu ministrijas nolikums”

Izdoti saskaņā ar

Valsts pārvaldes iekārtas

Likuma 16. panta pirmo daļu

Izdarīt Ministru kabineta 2003. gada 29. aprīļa noteikumos Nr. 239 "Finanšu ministrijas nolikums" (Latvijas Vēstnesis, 2003, 70. nr.; 2004, 69. nr.; 2005, 12. nr.; 2006, 190. nr.; 2007, 72. nr.; 2008, 90., 174. nr.; 2009, 118., 203. nr.; 2012, 47. nr.; 2014, 143. nr.; 2015, 202. nr.; 2016, 227. nr.; 2018, 282. nr.) šādus grozījumus:

1. izteikt 1. punktu šādā redakcijā:

“1. Finanšu ministrija (turpmāk – ministrija) ir vadošā valsts pārvaldes iestāde finanšu nozarē, kas ietver valsts un pašvaldību budžeta, īstermiņa un ilgtermiņa finanšu politikas, grāmatvedības politikas, komercsabiedrību revīzijas politikas, iekšējā audita politikas, finanšu tirgus politikas, azartspēļu un izložu organizēšanas politikas, valsts un patērētāju interešu aizsardzības politikas dārgmetālu, dārgakmeņu un to izstrādājumu izmantošanas jomā, nodokļu politikas, nodokļu administrēšanas politikas, muitas darbības politikas un Eiropas Savienības Kohēzijas politikas, Atveseļošanas un noturības mehānisma un citas ārvalstu finanšu palīdzības līdzekļu koordinācijas un izmantošanas vadības politikas, nacionālās (Eiropas Savienības dalībvalsts) komercdarbības atbalsta kontroles politikas (ievērojot Komercdarbības atbalsta kontroles likuma 9. pantā noteikto kompetenču sadalījumu), kā arī sabiedriskā labuma organizāciju politikas apakšnozares.”

2. izteikt 5.1. apakšpunktu šādā redakcijā:

“5.1. izstrādā un īsteno politiku valsts budžeta un finanšu vadības, muitas, nodokļu un nodevu sistēmas, nodokļu administrēšanas, publisko iepirkumu, iekšējā audita, grāmatvedības, komercsabiedrību revīzijas, Eiropas Savienības Kohēzijas politikas un citas ārvalstu finanšu palīdzības revīzijas, valsts nekustamo īpašumu pārvaldīšanas un nacionālās (Eiropas Savienības dalībvalsts) komercdarbības atbalsta kontroles politikas jomā (ievērojot Komercdarbības atbalsta kontroles likuma 9. pantā noteikto kompetenču sadalījumu);”.

3. izteikt 5.6. apakšpunktu šādā redakcijā:

“5.6. izstrādā valsts vidēja termiņa makroekonomiskās attīstības scenāriju un vispārējās valdības budžeta prognozes fiskālās politikas pamatojumam;”.

4. papildināt ar 5.7.1 apakšpunktu šādā redakcijā:

“5.7.1 veic kompetentās iestādes funkcijas sabiedriskas nozīmes struktūrām sniegto revīzijas pakalpojumu uzraudzības jomā”.

5. svītrot 5.9. apakšpunktu.

6. izteikt 5.10. apakšpunktu šādā redakcijā:

“5.10. koordinē valsts dalību Eiropas Savienības Kohēzijas politikas, Atveseļošanas un noturības mehānisma un citu ārvalstu finanšu palīdzības instrumentu izstrādē un ieviešanas uzraudzībā, nodrošinot to  vadību;”.

7. svītrot 5.11. apakšpunktu.

8. izteikt 5.14. apakšpunktu šādā redakcijā:

“5.14. atbilstoši kompetencei veic Eiropas Savienības politiku fondu un ārvalstu finanšu palīdzības revīzijas iestādes funkcijas;”.

 9. aizstāt 5.15. apakšpunktā vārdu “organizācija” ar vārdu “organizāciju”.

10. izteikt 5.18.1 apakšpunktu šādā redakcijā:

“5.18.1 attiecībā uz finanšu tirgus politikas īstenošanas vadību, veido politiku noziedzīgi iegūtu līdzekļu legalizācijas un terorisma finansēšanas novēršanas jomā”.

11. svītrot 5.20. apakšpunktu.

12. papildināt ar 5.21. apakšpunktu šādā redakcijā:

“5.21. sadarbojas un nodrošina informācijas, tostarp operatīva rakstura informācijas, apmaiņu ar Eiropas Biroju krāpšanas apkarošanai un sniedz atbalstu Eiropas Birojam krāpšanas apkarošanai tā veiktajās administratīvajās izmeklēšanās”.

13. Aizstāt 12.1 punktā vārdus “Eiropas Savienības struktūrfondu 1. mērķa, Kohēzijas fonda un ārvalstu finanšu palīdzības revīzijas iestādes” ar vārdiem “atbilstoši kompetencei veic Eiropas Savienības politiku fondu un ārvalstu finanšu palīdzības revīzijas iestādes”.

14. Aizstāt 15. punktā teikumu “Nodaļas vadītājam var būt vietnieks.” ar teikumu “Nodaļas vadītājam var būt vietnieki.”

Ministru prezidents A. K. Kariņš

Finanšu ministrs J. Reirs